The Lamb Lies Down on Broadway

***The Lamb Lies Down on Broadway*** er det sjette studioalbumet fra det engelske progressiv rock-bandet Genesis, utgitt i november 1974. Dette er et dobbelt konseptalbum, og det er det siste albumet der vokalist Peter Gabriel medvirker. 

Konseptet er en historie skrevet av Peter Gabriel, som handler om unggutten Rael. Rael er halvt puerto-ricansk og bor i New York City, der han er på leting etter sin bror John for å redde ham fra storbyens farer. Flere av hendelsene er basert på drømmer som Gabriel skrev ned, og er derfor noe surrealistiske og absurde. Det viser seg etter hvert at Rael har en splittet personlighet, og at han egentlig er på leting etter seg selv.

Peter Gabriel insisterte på å skrive det meste av tekstene alene og overlot musikken til de andre i bandet. Dette irriterte Mike Rutherford, som hadde en helt annen idé om hva albumet skulle omhandle. Dessuten forlangte de som skrev musikken, at Gabriel måtte endre på noen av tekstene for at de skulle passe inn med musikken, noe som skapte friksjoner mellom Gabriel og de andre medlemmene. Gabriel hadde også en del problemer i privatlivet, og til sammen gjorde dette at han nå ønsket seg vekk fra bandet.

Det var allerede klart at Peter Gabriel kom til å forlate Genesis 27. mai 1975, etter siste konsert på turneen. Dette ble ikke offentliggjort før i august, og i mellomtiden startet bandet med auditioner for å finne en ny vokalist. Etter utallige auditioner sa Phil Collins at han gjerne ville forsøke seg, og han ble dermed den nye vokalisten i Genesis. Peter Gabriel fortsatte som soloartist og har siden gitt ut mange suksessfulle album og hitsingler.

I 2024 kom albumet på en trdjeplass på listen 50 Greatest Prog Rock Albums Of All Time gitt ut av uDiscover Music.

## Sporliste
Alle sangene er skrevet av Tony Banks, Phil Collins, Peter Gabriel, Steve Hackett og Mike Rutherford.
 
### CD 1
# «The Lamb Lies Down on Broadway» – 4:55
# «Fly on a Windshield» – 2:47
# «Broadway Melody of 1974» – 1:58
# «Cuckoo Cocoon» – 2:14
# «In the Cage» – 8:15
# «The Grand Parade of Lifeless Packaging» – 2:45
# «Back in N.Y.C.» – 5:49
# «Hairless Heart» – 2:25
# «Counting Out Time» – 3:45
# «The Carpet Crawlers» – 5:16
# «The Chamber of 32 Doors» – 5:44
 

### CD 2
# «Lilywhite Lilith» – 2:40
# «The Waiting Room» – 5:28
# «Anyway» – 3:18
# «The Supernatural Anesthetist» – 2:50 *(tittel «Here Comes the Supernatural Anaesthetist» på enkelte utgivelser)*
# «The Lamia» – 6:57
# «Silent Sorrow in Empty Boats» – 3:06
# «The Colony of Slippermen (Arrival – A Visit to the Doktor – Raven)» – 8:14
# «Ravine» – 2:05
# «The Light Dies Down on Broadway» – 3:32
# «Riding the Scree» – 3:56
# «In the Rapids» – 2:24
# «*it.*» – 4:58
 

## Personell
*Peter Gabriel: vokal, fløyte, obo
*Tony Banks: keyboard
*Phil Collins: trommer, perkusjon, vibrafon, vokal
*Steve Hackett: gitar
*Mike Rutherford: bass, 12-strengers gitar, basspedal

## Ny-utgivelser
* 1994 – CD (remaster) – Virgin
* 2008 – SACD / dobbel-DVD (med nye 5.1 og stereomikser) – Virgin

## Referanser


## Eksterne lenker
* ''The Lamb Lies Down on Broadway'' på Genesis-music.com
* ''The Lamb Lies Down on Broadway'' - den komplette historien, av Peter Gabriel
* ''The Annotated Lamb Lies Down on Broadway'' – en tolkning av ''The Lamb Lies Down on Broadway''
* Lamb Lies Down on Broadway'' på Allmusic
* ''The Lamb Lies Down in Wonderland''